Yle Uutiset

Yle Uutiset on Yleisradion (Yle) uutisbrändi. Saman nimen alla on vuodesta 2013 alkaen tuotettu kaikki Ylen suomenkieliset uutissisällöt ja -lähetykset, joita tuotetaan niin televisioon, radioon kuin verkkoonkin. Brändi uudistettiin viimeksi kesäkuussa 2024, jolloin uudistuivat niin TV-, radio- kuin verkkokerrontakin (TV-brändin historiasta ks. Tv-uutiset). ==Historia== Yle Uutisten historia alkoi vuodesta 2007, kun Ylen TV- ja radiouutisten toimitukset yhdistyivät. Samalla Ylelle syntyi oma uutistoimisto ja se luopui Suomen Tietotoimiston (STT) asiakkuudesta. Vuonna 2017 Yle tosin palasi jälleen STT:n asiakkaaksi. ==Toimitus== Uutiset tuottaa Ylen Uutis- ja ajankohtaistoimitus. Sama toimitus vastaa myös muun muassa radion ja television ajankohtais- ja keskusteluohjelmista, kuten Ykkösaamusta, Ylen aamusta, Puoli seitsemästä ja A-studiosta. Yle.fi-verkkosivuston lisäksi Yle Uutiset julkaisee artikkeleitaan myös uutisovelluksissa Yle Uutisvahti ja Yle.fi. Uutis- ja ajankohtaistoimitusta johtaa päätoimittaja Riikka Räisänen. Toimitus kuuluu vielä laajempaan, Uutis- ja ajankohtaistoiminnan yksikköön, joka on yksi Ylen kuudesta yksiköstä. Saman yksikön alla on myös muun muassa alueellinen uutistoiminta. Yksikköä johtaa vastaava päätoimittaja Jouko Jokinen. Ylellä on kirjeenvaihtajat Tukholmassa, Washingtonissa, Pekingissä, Moskovassa, Lontoossa, Brysselissä, Berliinissä ja Nairobissa. == Kielet == Lain mukaan julkisen palvelun ohjelmatoiminnan tulee tuottaa palveluja saamen, romanin ja viittomakielellä sekä soveltuvin osin myös maan muiden kieliryhmien kielellähttps://www.finlex.fi/fi/laki/ajantasa/1993/19931380#L3P7. Suomenkielisten uutisten lisäksi Ylen Uutis- ja ajankohtaistoimitus tuottaa myös englannin-, venäjän- ja viittomakielisiä sisältöjä. Ruotsinkieliset uutiset tuottaa erillinen Svenska Ylen oma uutistoimitus. Venäjäksi uutisia tekee Yle Novosti ja englanniksi Yle News. Yle aloitti ukrainankielisen uutispalvelun vuonna 2022, kun Venäjä oli hyökännyt Ukrainaan ja Suomeen oli tullut yli 20 000 pakolaista. Palvelu julkaisee valikoiman Ylen uutisia, jotka on käännetty ukrainaksi konekäännöspalvelujen avulla ja tarkistettu ennen julkaisua. Arabian- ja somalinkielisten uutisten kokeilu alkoi 2024. Arabiaa äidinkielenään puhuvia on Suomessa noin 40 000 ja Somaliaa äidinkielenään puhuvia noin 25 000. Videomuotoisia uutisia julkaistaan näiden kieliryhmien edustajien suosimissa Internetin video- ja somepalveluissa, joista käyttäjiä ohjataan Yle Areenaan sekä Yle.fi:hin. Korona-aikana uutisia toimitettiin myös somaliksi, arabiaksi, kurdiksi ja persiaksi. == Katsojamäärät == Yle Uutisten verkkosivusto on vuonna 2019 vuorotellut web-sivustojen virallisen yleisömittauksen FIAMin kolmanneksi ja neljänneksi suosituimman sivuston paikalla. Lokakuussa 2019 sen tavoittavuus oli yli 3,4 miljoonaa. Edellä ovat Ilta-Sanomat ja Iltalehti, joinain kuukausina Helsingin Sanomat. Ylen illan pääuutislähetys televisiossa (Yle Uutiset 20.30) keräsi lokakuussa 2019 parhaimmillaan 980 000 katsojaa ja oli kuukauden katsotuin tv-uutislähetys. ==Radio- ja tv-uutislähetykset== ===Radio=== Radiouutiset kuullaan Yle Radio Suomessa tasatunnein läpi vuorokauden. Radiouutisten pidemmät päälähetykset kuullaan myös Yle Radio 1:ssä. Joulukuusta 2019 alkaen yön uutisia ovat tehneet STT:n toimittajat. Radion uutislähetykset ovat pääsääntöisesti kahden minuutin mittaisia sähkelähetyksiä. Klo 7, 8, 12, 16 ja 17 uutislähetykset kestävät arkisin 10 minuuttia. Klo 6, 9 ja 22 lähetykset kestävät arkisin viisi minuuttia. ==== Nykyiset radion uutisjuontajat ==== * Jussi Hanhivaara * Saara Hirvonen * Markku Lehtimäki * Piia Paakkunainen (1998–, myös tuottaja) * Aleksi Pöytäkangas * Marko Tammi * Pälvi Tammi * Monna Tervo * Niilo Turunen * Marija Skara * Merja Windia ==== Entisiä radiouutisten tekijöitä ==== * Margit Alasalmi (1989–2024)Ilmoitti viimeisen työvuoronsa olevan nyt loppu klo 17 radiouutisten päätteeksi 22.10.2024. *Anna-Liisa Anttila (1960-luku, ensimmäinen naisjuontaja) * Jan Fredriksson *Ralf Friberg (uutispäällikkö 1965–1970) *Anna-Maria Haarala *Paavo Haltsonen (1976–) * Erkki Hatakka (toimituspäällikkö 1960-luvun lopulla) * Jaakko Heino (1965–, uutistoiminnan päällikkö 1994–, ohjelmajohtaja 2001–) *Liisa Härmälä-Heiskanen *Kaisa Jaakkola (1975–n. 2005) *Kaija Kellman *Katriina Kettunen *Hilppa Kimpanpää *Teuvo Kimpanpää (1966–1990) *Kreeta-Maria Kivioja *Jukka Koponen (1970-luku) *Yrjö Lautela (1967–2002) * Jorma Lehto (1981–2020) * Heikki Lukinmaa * Kari Lumikero (1967–1986) * Petteri Löppönen (siirtyi televisioon 2024) * Paavo Manninen (–2010) * Raija Massala (Aamun peilin ensimmäinen juontaja 1968, siirtyi 1980-luvulla televisioon) (tekstin pidempi versio HS Muistot -palvelussa). *Ulla-Maija Määttänen *Aimo Nikulainen (1966–2012) *Heikki Palteisto *Risto Pohjanpalo (1974–1997, toimituspäällikkö 1990-luvun taitteessa) *Eva Polttila (siirtyi televisioon 1981) *Risto Puolimatka (1990-luvulle) *Heta-Leena Sierilä (vuosituhannen vaihde) *Ritva Säilä (1980-1990-luku) *Tommy Tabermann (1970-luku) *Aarne Tanninen (uutistoiminnan päällikkö 1970–1981) *Tuulia Thynell (1994–2010, siirtyi televisioon) *Seppo Toivonen (toimituspäällikkö 1980-luvun puolivälissä) *Liisa Tukkimäki *Ari Valjakka (luki 1. radiouutislähetyksen syyskuussa 1965) *Riitta Väkeväinen (1996–) ===Televisio=== Tv-uutisia nähdään Yle TV1:ssä arkiaamuisin klo 6.30, 7.00, 7.30, 8.00, 8.30 ja 9.00 (osana Ylen aamua) ja lauantaiaamuisin klo 8, 9, ja 10. Iltapäivällä ja illalla lähetetään vielä klo 17, 18, 20.30 ja 21.45 uutiset. Illan pitkiä lähetyksiä (klo 18 ja 20.30) lukuun ottamatta uutislähetykset kestävät noin viisi minuuttia. Yle Uutiset klo 18 on uutismakasiini, joka kestää arkisin 20 minuuttia. Sitä seuraa alueuutiset. Se esitetään Yle TV1:ssä joka päivä kello 18.00. Vuoteen 2007 asti Kuuden tv- uutiset ja sää lähetettiin Yle TV2:ssa, jonka jälkeen ohjelma siirrettiin TV1:een. Lähetys koostui vuoteen 2013 asti useasta eri ohjelmaosiosta, kuten talous- ja kulttuuriuutisista. Jo aiemmin, vuoden 2010 keväällä, lähetyksestä poistettiin viittomakielisten uutisten osio. Yle Uutiset klo 20.30 on tv- uutisten päälähetys. Se kestää arkisin 25 minuuttia, lauantaisin 20 minuuttia ja sunnuntaisin 15 minuuttia. ====Nykyiset tv-uutisjuontajat==== Iltauutiset Pääjuontajat: * Piia Pasanen * Jussi-Pekka Rantanen * Milla Madetoja * Petteri Löppönen * Marjo Rein * Marjukka Havumäki * Kreeta-Maria Kivioja * Hanna Visala * Pietu Heiskanen Ylen aamun uutiset * Tommy Fränti *Ilkka Lahti *Mikko Haapanen Viikonloppuaamujen uutiset *Saija Nironen”Yle Uutiset” *Antti Parviala *Tuulia Thynell ==== Ylen aiempia tv-uutisjuontajia ==== *Kari Hiltunen (–1984) *Risto Johnson *Heikki Kahila *Olli Kiiskinen (1960-luvun loppu) *Timo Kuparinen (1980-luvun alku) *Liisa Laine (ensimmäinen naispuolinen lukija suomenkielisissä tv-uutisissa) *Marjo Lammi (1990-luvun taite) *Juhani Lehtola (1963–) *Arvi Lind (1965–2003) *Eila-Maija Mirolybov (1978–1981) *Kari Mänty (1970–1981) *Kari Nihti (1990-luvun taite) *Arto Nurmi (n. 1985–2015) *Kati Parkkonen (2005–2006) *Riitta Pihlajamäki (1990-luvun taite) *Eeva Polttila *Timo Putkonen (1960-luvun loppu) *Matti Rönkä (1990–2024) *Kauko Saarentaus (1959–1967) *Pertti Salolainen (1962–1965) *Timo Seppänen *Jussi Suomalainen *Heimo Tauriainen (–1984) *Kari Tervo *Kari Toivonen (1966–2005) *Marjo Toivonen *Esko Tommola (1960-luku) *Riikka Uosukainen == Lähteet == == Aiheesta muualla == * Yle Uutisten verkkosivut *Ylen uutis- ja ajankohtaistoiminnan yhteystiedot * Jokinen, Jouko: Vastaavalta päätoimittajalta: Yle-laki rajaa sananvapautta. Yle uutiset 31.7.2022. * Yle Uutisten tunnusanimaatiot vuosien halki Video, 1 min. Yle Areena. * Uutistunnuksia 1959–2013 Video, 3 min. Yle Areena. Luokka:Ylen tuottamat televisio-ohjelmat